Up-444/01
Natisni
Opravilna št.:
Up-444/01
Datum odločitve:
29. 1. 2004
ECLI:
ECLI:SI:USRS:2004:Up.444.01
Akt:
Ustavna pritožba A. A. zoper sklep Višjega sodišča v Mariboru št. Cp 401/2001 z dne 4. 9. 2001 v zvezi s sklepom Okrajnega sodišča v Ljutomeru št. In 99/55 z dne 30. 9. 1999
Izrek:
Ustavna pritožba A. A. zoper sklep Višjega sodišča v Mariboru št. Cp 401/2001 z dne 4. 9. 2001 v zvezi s sklepom Okrajnega sodišča v Ljutomeru št. In 99/55 z dne 30. 9. 1999 se zavrže.
Evidenčni stavek:
Ker morebitna ugodna odločitev Ustavnega sodišča ne bi več pomenila nobene pravne koristi za ustavnega pritožnika, pritožnik nima več pravnega interesa za nadaljevanje postopka z ustavno pritožbo. Zato jo je Ustavno sodišče zavrglo.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 10. 2001
Vrsta odločitve:
sklep
Vrsta rešitve:
zavrženje
Dokument:
US23079
Up-444/01-7
17. 2. 2004
SKLEP
Ustavno sodišče je v postopku za preizkus ustavne pritožbe A. A. iz Ž. Ž., ki ga zastopa B. B., odvetnik v Z., na seji senata dne 29. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba A. A. zoper sklep Višjega sodišča v Mariboru št. Cp 401/2001 z dne 4. 9. 2001 v zvezi s sklepom Okrajnega sodišča v Ljutomeru št. In 99/55 z dne 30. 9. 1999 se zavrže.
Obrazložitev
1. Pritožnik je v izvršilnem postopku vložil ugovor tretjega zoper sklep o izvršbi in v njem zatrjeval, da je lastnik nepremičnine, ki je predmet izvršbe. Višje sodišče v Mariboru je njegov ugovor zavrnilo in potrdilo sklep o izvršbi. Pritožnik z ustavno pritožbo izpodbija sklep Višjega sodišča in zatrjuje, da sta mu bili z njim kršeni pravica do pravnega sredstva iz 25. člena Ustave in pravica do sodnega varstva iz 23. člena Ustave.
2. Ustavno sodišče je z vpogledom v zemljiško knjigo ugotovilo, da je na podlagi pravnomočnega sklepa Okrajnega sodišča v Ljutomeru št. In 99/00055 z dne 2. 9. 2002 na sporni nepremičnini vknjižena lastninska pravica Komercialne banke C., d.d., ki je bila upnik v izvršilnem postopku, v katerem je bil izdan izpodbijani sklep. Upnik je torej na originaren način postal lastnik sporne nepremičnine in tudi z razveljavitvijo izpodbijanega sklepa v njegovo lastninsko pravico ne bi bilo mogoče poseči. Morebitna ugodna odločitev Ustavnega sodišča torej ne bi več pomenila nobene pravne koristi za ustavnega pritožnika. Pritožnik zato nima več pravnega interesa za nadaljevanje postopka z ustavno pritožbo. Zato jo je Ustavno sodišče zavrglo. 3. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (v nadaljevanju ZUstS) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger